Damon Williams

Damon Kion Williams (s. 12. joulukuuta 1973 Seattle, Washington) on yhdysvaltalainen koripallovalmentaja ja kilpauransa päättänyt koripalloilija. Pelaajana hän voitti pitkään edustamassaan Tampereen Pyrinnössä muun muassa kolme Suomen mestaruutta ja jokaisena mestaruusvuonna SM-finaalien parhaan pelaajan palkinnon. Baltian liigassa Williamsin edustama Pyrintö sijoittui neljänneksi vuonna 2014. Williams edusti urallaan Korisliigassa myös kahta muuta joukkuetta ja pelasi lisäksi Yhdysvalloissa yliopistossa ja piensarjassa, Unkarissa ja Italiassa.

Williams lukeutuu parhaimpiin Suomessa pelanneisiin ulkomaalaispelaajiin. Hän on Pyrinnön seurahistorian tilastokärki useissa kategorioissa, muun muassa tehdyissä pisteissä. Korisliigan kaikkien aikojen tilastoissa hän on muun muassa eniten levypalloja ottanut pelaaja niin runkosarjassa kuin pudotuspeleissä ja eniten tripla–tuplia tehnyt pelaaja. Pyrintö on jäädyttänyt Williamsin pelinumeron 32.

 Pelaajaura 
 Yliopistokentiltä Suomeen ja Unkariin 

Williams syntyi Seattlessa 12. joulukuuta 1973. Williamsin kasvatti yksinhuoltajaäiti. Hänen isänsä oli ammattilaiskoripalloilija joka lähentyi poikansa kanssa vasta tämän aikuisiällä. Williams pelasi yliopistokoripalloa Southern Colorado -yliopistossa, NCAA:n kolmannessa divisioonassa vuosina 1996–1998.http://www.gothunderwolves.com/information/pros  Tämän jälkeen hän siirtyi kauden 1998–1999 ajaksi IBA-liigassa pelanneeseen Dakota Wizardsiin.http://www.uusimaa.fi/artikkeli/27983-damon-williams 

Kaudeksi 1999–2000 Williams siirtyi Eurooppaan, suomalaiseen Pyrbasketiin. Pyrbasketin valmentaja Jarmo Laitisen mukaan ensimmäistä kertaa Euroopassa pelannut Williams oli hyökkäyspäässä alusta alkaen erinomainen, mutta hänen sopeutumisensa eurooppalaiseen puolustamiseen arvelutti, ja hänen koeaikaansa jatkettiinVeikkausTV:n ja Fanseatin lähetys ottelusta Pyrintö–Vilpas 19.02.2016, puoliaikahaastattelu. Williams pelasi Pyrbasketissa lopulta kahden kauden ajan. Kaudella 1999–2000 Pyrbasket sijoittui runkosarjassa kuudenneksi. Williams teki runkosarjassa 29,7 pistettä ottelua kohden ja voitti sarjan korikuninkuuden. Pudotuspeleissä Pyrintö kuitenkin hävisi ensimmäiselle vastustajalleen Namika Lahdelle, joka voitti lopulta Suomen mestaruuden. Seuraavalla kaudella Pyrbasket voitti runkosarjan korierolla Espoon Honkaan, ja Williams voitti toisen korikuninkuutensa 27,6 pisteen keskiarvolla. Suomen cupissa Pyrbasket selviytyi loppuotteluun, jossa se hävisi Namika Lahdelle pistein 96–75. Pudotuspeleissä Pyrbasket voitti ensin BC Nokian otteluvoitoin 3–2 ja välierässä Vilpas Vikingsin samoin otteluvoitoin 3–2http://www.kaleva.fi/urheilu/honka-ja-pyrbasket-loppuotteluun/148879/. Loppuottelusarjassa Espoon Honka voitti Pyrbasketin voitoin 0–3. Pyrbasket saavutti ensimmäisen SM-mitalinsa 20 vuoteen, ja Williams valittiin kauden lopuksi vuoden ulkomaalaisvahvistukseksi.

Kaudeksi 2001–2002 Williams siirtyi unkarilaiseen Albacompiin. Hän oli kauden päätteeksi maan pääsarjan toiseksi paras pisteidentekijä.

 Kaudet Italiassa 

Unkarin-vuotensa jälkeen Williams siirtyi Italian toiseksi korkeimmalle sarjatasolle LegADueen, jossa hän pelasi kaksi kautta, ensimmäisen Bignami Castelmaggioressa ja toisen Robur Osimossa. Castelmaggiore selviytyi pudotuspeleihin, joissa Williams pelasi yhdeksässä ottelussa 23,9 pisteen keskiarvolla.http://www.legaduebasket.it/player/?id=WIL-DAM-73&team=96 

Kaudeksi 2004–2005 Williams solmi sopimuksen Serie A -seura Air Avellinon kanssa. Avellino sijoittui kyseisellä kaudella 12:nneksi 18 joukkueen sarjassa jääden pudotuspelien ulkopuolelle.http://www.batsweb.org/sport/Basket/Campionato/class2001.htm Kesällä 2005 hän kävi pelaamassa Meksikossahttp://pyrinto.fi/wp-content/uploads/2013/10/DAMON_WILLIAMS_basketball_profile.pdf . Seuraavaksi kaudeksi Williams vaihtoi seuraa Pallacanestro Biellaan. Biella oli runkosarjan kahdeksashttp://195.56.77.208/stand/complete.phtml?from=2005&serie=1&f=0  ja selviytyi pudotuspeleihin, joiden ensimmäisellä kierrokselle se hävisi lopulta hopeaa saavuttaneelle Climamio Bolognalle voitoin 1–3. Kolmannen Serie A -kautensa Williams pelasi Snaidero Cucine Udinessa, joka sijoittui runkosarjassa 12:nneksi eikä selvinnyt pudotuspeleihin.http://195.56.77.208/stand/complete.phtml?from=2006&serie=1&fromround=14046&toround=14046&oldlea=211 

Williamsin Italian-vuosien menetyksen arvoa korostaa, että hänen pelivuosinaan Serie A oli monelta kantilta poikkeuksellisen vetovoimainen sarja. Williams oli muun muassa kaudella 2005–2006 Seire A:n pistetilaston neljäs.

 Menestystä Pyrinnössä 

Viiden Italiassa vietetyn kauden jälkeen Williams sai lukuisia tarjouksia Euroopan huippusarjoista. Hän palasi kuitenkin Suomeen ja Pyrbasketista vanhan nimensä takaisin vaihtaneeseen Tampereen Pyrintöön suurena vaikuttimenaan perhesyyt. Hän pelasi kaudella 2008–2009 hetken myös KTP:ssä,http://www.basket.fi/uutiset/?x126818=8138579 josta siirtyi kuitenkin takaisin Pyrintöön kesken runkosarjan.http://www.kymensanomat.fi/Online/2009/02/28/Damon+Williams+palaa+Pyrint%F6%F6n/200936704190/4  KTP antoi Williamsille potkut helmikuun lopulla luullen, ettei mikään joukkue tekisi sopimusta tämän kanssa. KTP:stä palatessaan Williams päätti lopullisesti hylätä ulkomaiset seurat ja keskittyä Pyrinnön menestymiseen. Pyrintö oli Williamsin liittyessä joukkueeseen sarjan viimeisten joukossa, ja joukkueen tavoite oli pysyä sarjassa. Williamsilla vahvistuneena se kuitenkin voitti loput 12 runkosarjan otteluaan ja puolivälierissä runkosarjassa toiseksi sijoittuneet Kouvot otteluvoitoin 3–0. Pyrintö hävisi välieränsä Joensuun Katajalle 3–1 viimeisen ottelun venyttyä jatkoajalle mutta voitti pronssiottelussa Espoon Hongan.

Tampereella Williams voitti Suomen mestaruuden vuosina 2009–2010,http://www.mtv3.fi/urheilu/muutlajit/uutiset.shtml/2010/05/1118731/pyrinto-jyrasi-ensimmaiseen-mestaruuteensa 2010–2011 ja 2013–2014, ja hänet valittiin jokaisella mestaruuskaudella SM-finaalien parhaaksi pelaajaksi. Lisäksi Williams voitti Pyrinnössä SM-pronssin, yhden cup-mestaruuden ja kaksi cup-hopeaa. Kevään 2010 loppuotteluissa Pyrintö oli Torpan Poikia vastaan tappiolla 1–2-otteluvoitoin, mutta Pyrintö voitti suurilta osin Williamsin voitontahdon ansiosta kaksi viimeistä ottelua ja saavutti seuran ensimmäisen miesten Suomen mestaruuden.http://pyrinto.fi/haastattelussa-mikael-sandberg/ 

Williams saavutti tammikuussa 2012 tuhannen syötön rajan Suomen pääsarjassa historian kuudentena pelaajana.Williamsille uran 1000. syöttö Helmikuussa Williams saavutti historian 17. pelaajana pääsarjassa 500 riiston rajan.http://www.basket.fi/uutiset/etusivun_uutiset2/?x33156=11771017 16. helmikuuta 2012 mennessä Williams oli pelannut Suomen runkosarjassa 266 ottelua, joista 217 perättäin. Tuolloin hän oli tehnyt runkosarjaotteluissaan 5 629 pistettä, ottanut 2 691 levypalloa, antanut 1 019 syöttöä, ottanut 500 riistoa ja onnistunut 330 torjunnassa.

Elokuussa 2012 Williams teki kahden vuoden jatkosopimuksen Pyrinnön kanssa.http://yle.fi/urheilu/pyrinnolle_hyvia_uutisia_seuraikoni_jatkaa_tampereella/6265122 Kausi alkoi Williamsin kohdalla hyvin: hän teki kolmen ensimmäisen viikon aikana kolme tripla-tuplaa ja siirtyi Faisal Abrahamin ohi pääsarjassa eniten tripla-tuplia tehneeksi pelaajaksi. Hänet myös valittiin liigan lokakuun pelaajaksi.http://www.basket.fi/uutiset/etusivun_uutiset2/?x33156=15000545 Williams jäi 15. joulukuuta 2012 käydyssä ottelussa Kauhajoen Karhua vastaan ensimmäisen kerran Korisliiga-urallaan ilman pelitilannekoria.http://www.basket.fi/uutiset/etusivun_uutiset2/?x33156=15655595 Seuraavassa sarjaottelussa Kouvoja vastaan Williams teki kauden viidennen tripla-tuplansa.http://yle.fi/urheilu/pyrinto_antoi_kouvoille_isan_kadesta/6423976 Joulukuun lopulla hän teki 6 000. pisteensä Suomen runkosarjassa sen historian 24. pelaajanaDamon Williams rikkoi 6000 pisteen rajan ja jälleen tripla-tuplan.http://www.basket.fi/uutiset/etusivun_uutiset2/?x33156=15791878 Tammikuussa Williams otti Suomen pääsarjan 3000. levypallonsa ja pelasi 300. runkosarjaottelunsa.http://www.basket.fi/uutiset/?x22026=16042561 Maaliskuussa hän nousi Mikko Koskisen ohi Pyrinnön kaikkien aikojen eniten pisteitä tehneeksi pelaajaksi.http://www.basket.fi/uutiset/kaikki_uutiset/?x122462=17083342 Huhtikuussa Williamsin 280 peräkkäisen pelatun Korisliigaottelun putki, sarjan historian 11:nneksi pisin, katkesi.http://www.basket.fi/uutiset/kaikki_uutiset/?x122462=17115107

Kauden 2013–2014 alussa Williams teki Korisliiga-uransa 600. riiston,http://yle.fi/urheilu/pyrinnon_williams_rikkoi_historiallisen_merkkipaalun/6878681?ref=leiki-es ja helmikuussa hän onnistui runkosarjassa historian viidentenä pelaajana 1 500 vapaaheitossa.http://www.basket.fi/uutiset/kaikki_uutiset/?x122462=21566661 Runkosarjan viimeisen ottelun Williams oli sivussa kokoonpanosta saatuaan kilpailukieltoa kielenkäytöstään Pyrinnön reservijoukkueen valmentajana I-divisioonassa.http://www.basket.fi/uutiset/kaikki_uutiset/?x122462=22790380  Huhtikuussa hän ylitti pudotuspeleissä historian kolmantena pelaajana 800 levypallon rajanhttp://www.basket.fi/uutiset/?x22026=23184776 ja toukokuussa yhdeksäntenä pelaajana 1 500 tehdyn pisteen rajan.http://www.basket.fi/uutiset/?x22026=23267973 Pyrinnön kausi sujui erinomaisesti: joukkue voitti Korisliigan runkosarjan uudella voittoennätyksellä ja yksi lopulta kolmanteen Suomen mestaruuteensa muun muassa Williamsin vahvan pelin ansiosta. Mestaruuden ratkaisseessa finaalissa Williams teki tilastomerkinnät 20/7/4/4 riistoa ja heitti ratkaisuhetkillä kaksi kolmen pisteen koria levyn kautta.http://www.basket.fi/uutiset/kaikki_uutiset/?x122462=23574324 Lisäksi Pyrintö pelasi ensimmäisenä suomalaisjoukkueena Baltian liigaa, jossa se sijoittui neljänneksi. Kauden lopuksi Williams palkittiin kolmannen kerran SM-finaalien arvokkaimpana pelaajana.http://www.basket.fi/uutiset/?x22026=23660572

Syyskuussa 2014 Williams teki vuoden jatkosopimuksen Pyrinnön kanssa.http://pyrinto.fi/finaalien-mvp-damon-williams-jatkosopimukseen-pyrinnon-kanssa/  Baltian liigassa Pyrintö sijoittui alkulohkossaan kolmanneksi, ja helmikuussa Williams teki sarjan neljännesvälierissä sen historian toisena pelaajanahttp://bbl.net/en/news/bbl-playoffs-review-eighthfinals/  tripla-tuplan.http://www.basket.fi/uutiset/kaikki_uutiset/?x122462=29103361 Korisliigassa Pyrintö sijoittui runkosarjassa kuudenneksi ja kohtasi puolivälierissä Kauhajoen Karhun. Ottelusarja jatkui viidenteen peliin saakka molempien joukkueiden voitettua kotiottelunsa. Karhu voitti viimeisen ottelun ja pudotti Pyrinnön jatkosta. Williams sai totuttuun tapaansa kauden aikana runsaasti pallollista vastuuta. Pudotuspelien aikana Williams ohitti Larry Poundsin ja siirtyi Korisliigan pudotuspelien kaikkien aikojen levypallotilaston kärkipaikalle.http://www.basket.fi/uutiset/kaikki_uutiset/?x122462=30916775

Williams teki Pyrinnön kanssa vuoden mittaisen jatkosopimuksen kesäkuussa 2015.http://pyrinto.fi/damon-williams-jatkosopimukseen-pyrinnon-kanssa/ http://www.basket.fi/uutiset/kaikki_uutiset/?x122462=32447864 Lokakuussa hän nousi Korisliigan historian kärkikymmenikköön tehdyissä runkosarjapisteissähttp://www.suomikoris.com/2015/10/08/damon-williams-karkikymppiin-korisliigan-kaikkien-aikojen-pistetilastossa/ ja ottelussa Helsinki Seagullsia vastaan hän heitti 38 pistettähttp://www.basket.fi/uutiset/kaikki_uutiset/?x122462=34894596. Joulukuussa hän antoi 42-vuotissyntymäpäivänään Korisliigan historian toisena pelaajana 2000. koriinjohtaneen syötön.http://pyrinto.fi/ottelut/karhu-pyr-12-12-rapo/  Helmikuussa 2016 hän nousi Korisliigan historian eniten peliminuutteja runkosarjassa kirjauttaneeksi pelaajaksi.http://www.basket.fi/uutiset/kaikki_uutiset/?x122462=37306806 Maaliskuussa 2016 Harri Mannonen analysoi Pyrinnön tehneen kuluneella kaudella vähemmän pisteitä Williamsin oltua kentällä kuin tämän oltua vaihdossaMannonen, Harri. Urheilusanomat 10/2016, s. 61.. Pyrintö sijoittui runkosarjassa neljänneksi ja voitti pudotuspeleissä Bisonsin sekä Helsinki Seagullsin. Loppuotteluissa Pyrintö hävisi Kouvoille 1–4-voitoin, ja Williams saavutti uransa toisen SM-hopeamitalin. Aamulehden kaudenpäätösarviossa Williamsin arvioitiin pitäneen palloa pudotuspeleissä muutaman kerran liian pitkäänhttp://www.aamulehti.fi/urheilu/pyrinnon-pelaaja-arviot-minard-loisti-seuraikoni-williams-petti/ . Williamsin peliajan vähentyminen pudotuspeleissä johti aikaisempia kausia pienempiin tilastokeskiarvoihin useissa kategorioissa.

 Viimeiset pelivuodet 

Elokuussa 2016 42-vuotias Williams siirtyi hyvän ystävänsähttps://www.youtube.com/watch?v=3JRdyykLVrQ Damion Dantzlerin valmentamaan lapualaiseen Kobriin. Pyrinnön seuraikonin ja pelillisesti merkittävän tekijän sopuisahttp://www.aamulehti.fi/urheilu/pyrinnon-seurajohtaja-williamsin-lahdosta-nyt-oli-molempien-aika-katsoa-uusia-tuulia/ http://www.aamulehti.fi/urheilu/pyrinto-luotsi-kommentoi-seuraikoni-williamsin-lahtoa-ne-ovat-aivan-tuulesta-temmattuja-asioita/  siirtyminen edellisvuosien heikoimpiin pääsarjajoukkueisiin lukeutuneeseen Kobriin herätti mediahuomiota.http://www.aamulehti.fi/urheilu/shokkisiirto-damon-williams-jattaa-pyrinnon-siirtyy-lapualle/ http://yle.fi/urheilu/3-9093313http://pyrinto.fi/damon-williams-lapualle/ https://www.aamulehti.fi/urheilu/kommentti-mysteeri-nimelta-damon-williams-23972556 

Kaudeksi 2017–2018 Williams palasi Tampereelle, missä hän pelasi Pyrinnön reservijoukkueessa toiseksi ylimmällä sarjatasolla.https://www.aamulehti.fi/a/200439224  Hän pelasi M1DA-kauden runkosarjassa 11,5 pisteen, 10,7 pisteen ja 5,4 korisyötön keskiarvoilla. Korkeimmillaan Williams nappasi yksittäisessä ottelussa 16 levypalloa ja heitti helmikuussa kauden selkeästi korkeimman pistelukemansa (35). Pyrintö II sijoittui runkosarjassa kuudenneksi ja hävisi puolivälierissä ToPolle 3–1-otteluvoitoin. Williamsin viimeiseksi otteluksi valtakunnallisissa sarjoissa jäi Pyynikin palloiluhallissa 16. maaliskuuta 2018 pelattu ToPo-puolivälieräottelu.Damon Williams – Suomen Koripalloliitto

 Ura valmentajana 

Williams toimi Pyrintö II:n apuvalmentajana M1DA:ssa jo pelaaja-aikanaan vuosina 2013–2015. Kaudella 2018–2019 hän aloitti Pyrinnön talent-valmentajana, B-poikajoukkueen valmentajana ja miesten reservijoukkue Pyrintö Akatemian apuvalmentajana.http://tampereenpyrinto.fi/koripallo/2018/05/08/taydennyksia-pyrinnon-valmentajatiimeihin-damon-williams-b-poikien-valmentajaksi/http://tampereenpyrinto.fi/koripallo/2018/10/06/pyrinto-akatemia-lahtee-kauteen-kotimaisin-voimin/  Alkuvuodesta 2019 Williamsin ilmoitettiin nousevan kaudella 2019–2020 Pyrintö Akatemian päävalmentajaksihttps://www.aamulehti.fi/a/201402319 . Hän työskenteli kyseisellä, koronaviruspandemian keskeyttämällä, kaudella myös Pyrinnön miesten edustusjoukkueen valmennusryhmässä ja jatkoi apuvalmentajana myös kaudella 2020–2021https://www.instagram.com/p/B_j_0lvl95x/.

 Pelityyli ja ominaisuudet 

Williams oli voitonhaluinen pelaaja, jonka pelityyliin kuului itsevarmuus, joka saattoi joskus näkyä liiallisena yksinyrittämisenä.http://www.pyrinto.fi/pyrinto-murskasi-korihait/ http://www.iltasanomat.fi/koripallo/kommentit-pelaajista/art-1288338530592.html Helsingin Sanomat kuvaili Williamsia "ikitaistelijaksi, joka ei luovuta koskaan". Helsingin Sanomien mukaan Williams saapui harjoituksiin ensimmäisenä ja poistui sieltä viimeisenä.http://www.hs.fi/urheilu/Koripallomestari+Damon+Williams+ei+anna+koskaan+periksi/a1400385374967  Williamsilla oli erinomainen kestävyys: hän pelasi kausien aikana yleensä kaikissa joukkueensa otteluissa ja oli loukkaantumisten vuoksi sivussa vain poikkeustapauksissa. Williams kertoi vuonna 2015 Aamulehden haastattelussa, että hänelläkin oli urallaan loukkaantumisia, joista hän ei kuitenkaan kertonut julkisuuteen. Esimerkiksi Kotkassa pelatessaan hän pelasi sormi murtuneena. Valmentaja Jarmo Laitinen arveli vuonna 2016 Williamsin kunnossa pysymisen olleen pääosin perinnöllistä, mutta tämä oli Laitisen kuuleman mukaan lisännyt oheisharjoitteitaan iän karttuessa loukkaantumisten estämiseksi.

Pyrinnön päävalmentaja Pieti Poikola kuvaili keväällä 2014 Williamsia tilastojaan tärkeämmäksi pelaajaksi. Poikolan mukaan Williams oli kyseisellä hetkellä joukkueen paras puolustaja ja pelinlukutaidoltaan Korisliigan paras pelaaja, joka pystyi pelaamaan eri rooleissa ja ottamaan levypalloja. Poikola luki Williamsin vahvuuksiksi pelinlukutaidon ja oikein sijoittautumisen sekä kertoi tämän olleen tärkeä osa kentällä valmentajien kuvioita toteutettaessa.

Williamsin kautta pyrittiin usein pelaamaan ottelun ratkaisevilla hetkillä. Hänellä oli tapana pitää palloa lähes hyökkäysajan loppuun. Williamsin liikevalikoimaan kuului vaikeasti puolustettava hyökkäys, jossa hän eteni selkä päin korille kierähtäen vapaaksi korin alle tai vaihtoehtoisesti heittäen fadeaway-heiton. Puolustajansa Wiiliams haastoi lähes aina, ja hän kykeni antamaan vapauttavia syöttöjä vaikeistakin paikoista.http://www.namikalahti.com/?x103997=570766  Harri Mannosen maaliskuun 2016 kirjoituksen mukaan Williams oli hyökkäyksessä 1 vastaan 1 -pelaaja ja heikko skriineissä sekä tekijänä että hyödyntäjänä.

Eurobasket.com-sivuston mukaan Williams oli nopeudellaan, voimallaan ja reagointikyvyllään kyvykäs pieni laitahyökkääjä, joka kykeni pelaamaan myös takamiehenä tai isona laitahyökkääjänä. Koska Williams kykeni sekä hyvään korinalus- että kaukoheittopeliin, käytti hän usein puolustajansa heikkouksia hyväkseen: isot pelaajat hän ohitti pallonkäsittelyllään, ja itseään pienemmät pelaajat hän haastoi käyttämällä hyväkseen pituuttaan.http://www.eurobasket.com/Finland/news/408668/Williams-re-signs-at-Pyrinto

Koripalloilija Tuomas Iisalon mukaan Williamsilla oli poikkeuksellinen intensiteetti lajiin suhteutettuna. Iisalon mukaan Williamsilla oli vahva kilpailuvietti, ja hän eli voimakkaasti pelin mukana. Valmentaja Sami Toiviaisenkin mukaan Williamsin tunteet näkyivät voimakkaasti ottelujen aikana. Williamsille muun muassa tuomittiin tekninen virhe tämän tuijotettua erotuomaria liian vihaisesti. Williamsia kutsuttiin usein tämän etunimellä, ja vastustajajoukkueiden kannattajat paikkakunnasta riippumatta huusivat usein toistuvasti Williamsin etunimeä muun muassa tämän asetuttua heittämään vapaaheittoja.

Aamulehden mukaan Williams panosti lajinomaiseen harjoitteluun eikä esimerkiksi juuri tehnyt juoksuharjoitteita kuuluisissa Pyynikin portaissa. Saman artikkelin mukaan Williams oli pelatessaan raivokkaan kilpailullinen luonne ja tahdonvoimaltaan kovatasoinen pelaaja. Koripallon ulkopuolella Williamsia on kuitenkin luonnehdittu rauhalliseksi ja hiljaiseksi persoonaksi. Aamulehden mukaan voittamistakin enemmän Williamsia motivoi urallaan kaikkensa antaminen, mitä tinkimättömyyttä hän vaati myös joukkuetovereiltaan aiheuttaen välillä konflikteja. Toisaalta esimerkiksi valmentaja Pieti Poikolan ja Williamsin välillä oli luonnesynergioita: Poikola on luonnehtinut Williamsia uransa merkittävämmäksi vaikuttajaksi, joka oli yhtä aikaa haastava ja palkitseva valmennettava.

 Vaikutus 

Williams on jo pelkästään tilastojen valossa yksi Suomen pääsarjakoripallon historian menestyneimmistä ja merkityksellisimmistä ulkomaalaispelaajista. Keskusteluissa kaikkien aikojen parhaista ulkomaalaispelaajista Williams ja Larry Pounds ovat sijoittuneet tyypillisesti korkeimmalle. Williamsin on nostanut vertailun kärkisijalle muun muassa valmentaja Jukka Toijala.

Pyrintö jäädytti Williamsin pelipaidan 15. joulukuuta 2018. Hän on Pyrinnön ensimmäinen ja ainoa pelipaitansa kattoon saanut ulkomaalaissyntyinen henkilö.  Muista kunnioitetuista pelaajista poiketen Williamsin pelinumero 32 on ainoa, jonka Pyrintö on poistanut käytöstä.https://www.aamulehti.fi/a/201359903  Williamsille myönnettiin joulukuussa 2019 Suomen Koripalloliiton hopeinen ansiomerkki: Aamulehden mukaan Williams oli vuosikymmeniin ensimmäinen ulkomaalainen ko. tunnustuksen saanut henkilö.

 Yksityiselämä 

Välillä keskusteltiin, olisiko Williamsin pelaaminen Suomen maajoukkueessa ollut mahdollista kansalaisuusasioiden kuntoon saattamisen jälkeen.http://www.iltalehti.fi/urheilu/200801287165410_ur.shtml Williams halusi pelata maajoukkueessa, ja hän haki Suomen kansalaisuutta ensimmäisen kerran vuonna 2004 mutta ei läpäissyt kielikoetta. Italian-vuosinaan Williams harjoitteli Suomessa ja palasi pelaamaan maahan, koska halusi olla lähempänä perhettään.http://www.basket.fi/uutiset/kaikki_uutiset/?x122462=99846 Syksyllä 2015 Korisliigan herrasmiessopimuksen muututtua pysyvällä oleskeluluvalla Suomessa asunut Williams luettiin ns. kotimaiseksi pelaajaksi.

Williams on asunut Suomessa vuodesta 1999, ja hän avioitui suomalaisen Evan kanssa Las Vegasissa vuonna 2003.http://www.iltalehti.fi/urheilu/2013110717698080_ur.shtml Pariskunta oli tavannut tamperelaisessa ravintolassa syyskuussa 1999 Williamsin oltua Suomessa kolme viikkoa. Heillä on kolme lasta, Kion-poika ja Kenisha- ja Kianna-nimiset tyttäret. Kion ja Kenisha ovat pelanneet koripalloa aikuisten pääsarjatasolla.

 Saavutukset 
 Henkilökohtaiset saavutukset 
 Korisliigan vuoden ulkomaalaisvahvistus 2001 ja 2011
 Korisliigan SM-finaalien paras pelaaja 2010, 2011 ja 2014
 SM-sarjan korikuninkuus 2000, 2001 ja 2008
 Unkarin pääsarjan 2. paras pisteidentekijä 2002
 Italian A1-sarjan 4. paras pisteidentekijä 2006
 7× Korisliigan kuukauden pelaaja: tammikuu 2000, joulukuu 2007, marraskuu 2008, maaliskuu 2010, tammikuu 2011, maaliskuu 2011 ja lokakuu 2012http://www.katajabasket.fi/teemu-rannikko-jalleen-historiankirjoihin-kolmas-perakkaisvalinta-korisliigan-kuukauden-pelaajaksi/
 Pyrintö on jäädyttänyt Williamsin pelinumeron 32

 Joukkuesaavutukset 
 Suomen mestaruus 2010, 2011 ja 2014
 SM-hopeaa 2001 ja 2016
 SM-pronssia 2009
 Suomen cup-mestaruus 2013
 Suomen cup -hopeaa 2000, 2009 ja 2011
 Baltian liigan neljäs sija 2014

 Tilastot 
 Runkosarja 
 Kausi Joukkue Sarja O 2P % 3P % 1P % HL PL LEV S M R T PTS PTS YHT1996–1997CSU–PuebloYliopisto             1997–1998CSU–PuebloYliopisto             1998–1999Dakota WizardsIBA             1999–2000PyrbasketSM-Koris32 55,8 % 28,7 %66,2 % 4,0 6,910,9 3,0 4,1 1,9 1,4 29,7 951 2000–2001PyrbasketSM-Koris 32 59,0 % 29,8 % 62,9 % 2,7 6,5 9,2 3,2 3,7 2,2 1,7 27,8 8892001–2002AlbacompNB I/A             2002–2003http://www.legaduebasket.it/player/pbd.phtml?ply=WIL-DAM-73&from=2003&team=108&type2=t&name_search=Williams Bignami CastelmaggioreLegADue 32 52,7 % 38,4 % 61,1 % 2,0 5,8 7,8 1,5 2,9 1,9 0,8 17,7 5652003–2004Robur OsimoLegADue 31 50,4 % 37,3 % 75,8 % 2,7 6,2 8,9 1,8 3,8 3,1 0,8 24,8 7682004–2005http://195.56.77.208/player/?id=WIL-DAM-73 Air AvellinoSerie A 34 51,3 % 26,4 % 70,7 % 3,3 4,9 8,1 1,7 2,7 2,2 0,6 15,7 5332005–2006Pallacanestro BiellaSerie A 38 48,8 % 29,6 % 74,7 % 2,4 4,9 7,3 2,6 3,1 2,3 0,6 18,6 7082006–2007Pallalcesto UdineSerie A 33 47,8 % 25,9 % 78,5 % 2,0 4,6 6,6 2,1 2,5 1,6 0,8 11,7 3862007–2008http://www.basket.fi/sarjat/pelaajat/pelaaja/?season_id=15653&player_id=869Tampereen PyrintöKorisliiga 41 50,6 % 24,3 % 75,0 % 3,3 7,8 11,0 4,2 4,0 1,7 0,8 23,1 9492008–2009KTPKorisliiga 32 49,2 % 28,2 % 66,5 % 3,3 6,9 10,3 4,3 4,4 2,4 1,8 16,7 5352008–2009Tampereen PyrintöKorisliiga 12 51,4 % 22,2 % 67,9 % 2,3 8,4 10,7 3,3 3,4 2,1 1,4 14,0 1682009–2010Tampereen PyrintöKorisliiga 44 52,1 % 29,3 % 67,1 % 2,1 8,5 10,6 3,3 3,8 1,8 1,2 18,7 8242010–2011Tampereen PyrintöKorisliiga 44 50,9 % 31,4 % 68,1 % 2,1 7,4 9,5 4,5 3,1 1,6 1,2 18,8 8282011–2012Tampereen PyrintöKorisliiga 40 46,0 % 24,2 % 64,3 % 1,7 7,8 9,5 4,3 3,3 2,0 0,9 16,06392012–2013Tampereen PyrintöKorisliiga 43 47,7 % 29,6 % 65,8 % 1,5 7,0 8,5 6,7 3,8 1,5 0,8 13,3 5712013–2014Tampereen PyrintöKorisliiga 43 50,2 % 32,3 % 63,5 % 2,0 6,3 8,4 3,3 2,1 1,7 0,8 16,1 6932014–2015Tampereen PyrintöKorisliiga 40 44,0 % 28,7 % 57,3 % 2,4 8,2 10,5 3,7 2,7 1,5 1,5 14,8 5932015–2016Tampereen PyrintöKorisliiga3648,1 %31,6 %69,9 %2,76,79,43,73,01,30,615,05392016–2017KobratKorisliiga3647,3 %25,3 %78,8 %1,86,48,24,42,20,90,611,84232017–2018Tampereen Pyrintö III-divisioona A2051,3 %20,0 %72,1 %2,68,210,75,42,41,10,811,5229YhteensäKorisliiga47550,5 % 28,5 %67,2 %2,4 7,39,74,13,3 1,7 1,1 18,1 8602YhteensäYliopisto       YhteensäIBA       Yhteensä NB I/A        YhteensäSerie A 105 49,4 % 28,1 % 74,1 % 2,6 4,8 7,4 2,2 2,8 2,0 0,6 15,5 1627YhteensäLegADue 63      1333

 O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä

 Katso myös 
 Luettelo 5 000 pistettä saavuttaneista Korisliiga-pelaajista
 Luettelo 2 000 levypalloa saavuttaneista Korisliiga-pelaajista
 Luettelo 500 syöttöä saavuttaneista Korisliiga-pelaajista
 Luettelo 500 pallonriistoa saavuttaneista Korisliiga-pelaajista
 Luettelo 200 torjuntaa saavuttaneista Korisliiga-pelaajista
 Luettelo Korisliigan tripla-tuplista

 Lähteet 
 Damon Williams Suomen Koripalloliitto
 Profiili  Tampereen Pyrintö Basketball
 Williamsin Serie A -tilastot  
 Williamsin Serie LegADue-tilastot  
 Profiili  uusimaa.fi


 Viitteet 

 Aiheesta muualla 
 Damon Williams basketball profile eurobasket.com 

Luokka:Yhdysvaltalaiset koripalloilijat
Luokka:Yhdysvaltalaiset koripallovalmentajat
Luokka:Vuonna 1973 syntyneet
Luokka:Elävät henkilöt